CELEX: 22010D0138
Language: hu
Date: 2010-12-10 00:00:00
Title: Az EGT Vegyes Bizottság 138/2010 határozata ( 2010. december 10. ) az Európai Gazdasági Térségről szóló megállapodás XIII. mellékletének (Közlekedés) módosításáról

31.3.2011   
            
            
               HU
            
            
               Az Európai Unió Hivatalos Lapja
            
            
               L 85/22
            
         AZ EGT VEGYES BIZOTTSÁG 138/2010 HATÁROZATA
   (2010. december 10.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2010. november 10-i 123/2010 EGT vegyes bizottsági határozat (1) módosította.
            
         
               (2)
            
            
               A polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletet (2) a 2009. május 29-i 69/2009 EGT vegyes bizottsági határozat (3) országspecifikus kiigazításokkal belefoglalta a megállapodásba.
            
         
               (3)
            
            
               A közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU bizottsági rendeletet (4) bele kell foglalni a megállapodásba.
            
         
               (4)
            
            
               A közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU rendelet módosításáról szóló, 2010. április 23-i 358/2010/EU bizottsági rendeletet (5) bele kell foglalni a megállapodásba.
            
         
               (5)
            
            
               A 185/2010/EU rendelet hatályon kívül helyezi a megállapodásba foglalt 1217/2003/EK (6), 1486/2003/EK (7), 1138/2004/EK (8) és 820/2008/EK (9) bizottsági rendeletet, amelyeket viszont továbbra is alkalmazni kell addig a napig, és amelyeket ebből következően a megállapodásból el kell hagyni attól a naptól kezdődően, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai (10) közül az utolsó hatályba lép,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A szöveg a 66hd. pont (1254/2009/EU bizottsági rendelet) után a következő ponttal egészül ki:
               
                           „66he.
                        
                        
                           
                              32010 R 0185: a Bizottság 2010. március 4-i 185/2010/EU rendelete közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 55., 2010.3.5., 1. o.), a következő módosítással:
                           
                                       —
                                    
                                    
                                       
                                          32010 R 0358: a Bizottság 2010. április 23-i 358/2010/EU rendelete (HL L 105., 2010.4.27., 12. o.).
                                    
                                 E megállapodás alkalmazásában a rendelet rendelkezéseit a következő kiigazítással kell értelmezni:
                           Ez a rendelet azon a napon lép hatályba, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.”
                        
                     
         
               2.
            
            
               A 66i. pont (820/2008/EK bizottsági rendelet), a 66j. pont (1217/2003/EK bizottsági rendelet) és a 66 m. pont (1138/2004/EK bizottsági rendelet) a következőkkel egészül ki:
               „E megállapodás alkalmazásában e rendelet rendelkezéseit a következő kiigazítással kell értelmezni:
               Ez a rendelet addig a napig alkalmazandó, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.”
            
         
               3.
            
            
               A 66k. pont (1486/2003/EK bizottsági rendelet) szövege a következőképpen módosul:
               
                           i.
                        
                        
                           A jelenlegi kiigazítás az a) kiigazításra változik.
                        
                     
                           ii.
                        
                        
                           Az új a) kiigazítást követően a szöveg a következő kiigazítással egészül ki:
                           
                                       „b)
                                    
                                    
                                       Ez a rendelet addig a napig alkalmazandó, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.”
                                    
                                 
                     
         
               4.
            
            
               A 66i. pont (820/2008/EK bizottsági rendelet), a 66j. pont (1217/2003/EK bizottsági rendelet), a 66k. pont (1486/2003/EK bizottsági rendelet) és a 66 m. pont (1138/2004/EK bizottsági rendelet) szövegét el kell hagyni attól a naptól kezdődően, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.
            
         2. cikk
   A 185/2010/EU és a 358/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. december 11-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (11).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. december 10-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 58., 2011.3.3., 81. o.
   
      (2)  HL L 97., 2008.4.9., 72. o.
   
      (3)  HL L 232., 2009.9.3., 25. o.
   
      (4)  HL L 55., 2010.3.5., 1. o.
   
      (5)  HL L 105., 2010.4.27., 12. o.
   
      (6)  HL L 169., 2003.7.8., 44. o.
   
      (7)  HL L 213., 2003.8.23., 3. o.
   
      (8)  HL L 221., 2004.6.22., 6. o.
   
      (9)  HL L 221., 2008.8.19., 8. o.
   
      (10)  A Bizottság 2009. április 2-i 272/2009/EK rendelete, a Bizottság 2009. december 18-i 1254/2009/EU rendelete, a Bizottság 2010. január 8-i 18/2010/EU rendelete, a Bizottság 2010. január 26-i 72/2010/EU rendelete, a Bizottság 2010. március 4-i 185/2010/EU rendelete, a Bizottság 2010. április 9-i 297/2010/EU rendelete, a Bizottság 2010. április 23-i 357/2010/EU rendelete, a Bizottság 2010. április 23-i 358/2010/EU rendelete, a Bizottság 2010. április 13-i C(2010) 774 végleges határozata és a Bizottság 2010. április 23-i C(2010) 2604 végleges határozata.
   
      (11)  Alkotmányos követelmények fennállását nem jelezték.